kardosdrur/scandi-wiki huggingface dataset:
B.o.B Presents: The Adventures Of Bobby Ray

'B.o.B Presents: The Adventures of Bobby Ray er debutalbummet fra den amerikanske rapper B.o.B, udgivet 27. april 2010, på Grand Hustle Records. Produktionen af albummet fandt sted fra 2008 til 2010 og blev varetaget af B.o.B, CRADA, Dr. Luke, The Smeezingtons, Jim Jonsin, Lil 'C, Alex da Kid, Polow da Don og DJ Frank E.

Albummet debuterede som nummer et på den amerikanske Billboard 200-hitliste og solgte 84.000 eksemplarer i sin første uge. Det opnåede nogle internationale hitlisteplaceringer og har produceret tre singler, der er opnået hitliste-succes, herunder de internationale hits "Nothin' on You" og "Airplanes". Seneste skud på stammen er Magic.  I forbindelse med udgivelse, modtog B.o.B Presents: The Adventures of Bobby Ray generelt positive anmeldelser fra de fleste musikkritikere.

Spor

Referencer 

Album fra 2010
Hiphopalbum
B.o.B-album
Appel

En appel er navnet på den juridiske proces, der går ud på at anmode om en formel ændring af en allerede truffen afgørelse. De specifikke procedurer for, hvordan en afgørelse appelleres kan variere meget fra stat til stat, og selv indenfor en jurisdiktion kan procedurerne varierer, alt afhængig af, hvilken type sag der er tale om.

En appelinstans er en domstol, der behandler sager om appel afgørelser, der er truffet af en anden domstol. Afhængig af de konkrete regler, har en part i en retssag, som er utilfreds med sagens udfald mulighed for at indbringe afgørelsen for appelinstansen. Bliver sagen indbragt for en appelinstans, er det appellantens ansvar at bevise, at sagen burde havde faldet anderledes ud til at begynde med. I den anledning vil vedkommende typisk henvise til, at domstolen der traf afgørelsen anvendte juraen fejlagtigt eller ikke tog korrekt hensyn til sagens faktiske omstændigheder. Ligeledes kan der som oftest appelleres på baggrund af processuelle fejl, herunder rettens tilsidesættelse af retssikkerhedsgarantier.

Alt afhængigt af hvilket retssystem der er tale om, kan appelinstanser findes i forskellige udformninger og under forskellige navne. Med hensyn til form ses det nogle steder, at der er særlige appelinstanser, som kun behandler appeller således, at sager ikke kan indledes ved en sådan domstol. Andre steder, f.eks. i Danmark, fungerer de almindelige domstole som appelinstanser, hvorfor der hér ikke eksisterer særskilte appeldomstole. I systemer med særlige appelinstanser kendes disse typisk under navne så som appeldomstol, overdomstole, højesteretter o.l.

Appelmuligheder i Danmark 

Jura
Retsvidenskab
Juridiske begreber
Retsvæsen
Thur (Alsace)

Thur er en flod i departementet Haut-Rhin i Alsace i Frankrig og en af Ills sidefloder fra venstre. 

Thur har sit udspring i Vogeserne, og løber gennem landsbyerne Thann og Cernay. 

Floden munder ud i Ill, nær Ensisheim nord for Mulhouse. Ill er en sideflod til Rhinen.

Floder i Frankrig
Haut-Rhin
Maximo Gomez lufthavnen

Maximo Gomez lufthavnen er en regional indenrigs lufthavn i Cuba. Den er placeret i Ciego de Ávila Provinsen tæt på byen af samme navn.

Den betjenes af Cubana, der herfra flyver til José Martí lufthavnen nær Havana.

Lufthavnen er opkaldt efter Máximo Gómez, der var general i Tiårskrigen (1868-1878) og Cubas militære chef under uafhængighedskrigen (1895-1898).

Kilder 
 Maximo Gomez lufthavnen på theairdb.com
  Lufthavns information fra DAFIF

Lufthavne på Cuba
Ciego de Ávila Provinsen
Matanzas (provins)

Provinsen Matanzas er en af Cubas provinser med  indbyggere. Den er lokaliseret i den nordvestlige del af Cuba. Hovedstaden hedder også
Matanzas, og af andre større byer kan nævnes: Cárdenas og Jovellanos. I Matanzas er også feriebyen Varadero placeret.

Administrativ opdeling 
Provinsen er opdelt i 14 kommuner:

Referencer

Eksterne henvisninger 

 
Cubas provinser
La Habana (provins)

Provinsen La Habana er en af Cubas provinser. Den er lokaliseret i den nordvestlige del af Cuba. Hovedstaden hedder
Havana og af andre større byer kan nævnes: Artemisa. Det er planlagt at opdele La Habana provinsen i to nye provinser: Artemisa og Mayabeque.

Administrativ opdeling 

Provinsen er opdelt i 19 kommuner.

 
Cubas provinser
Peter Manniche

Peter Laurits Rudolph Manniche (21. oktober 1889 i Ølsted – 15. februar 1981 i Helsingør) var en dansk højskoleforstander. I 1921 grundlagde han Den Internationale Højskole i Helsingør – hvilken han var forstander for i perioden 1921 til 1954 – og i 1964 Rural Development College i Holte.

Gennem et omfattende arbejde i udlandet forsøgte han at udbrede kendskabet til Danmark og dets skolevæsen og ydede en stor indsats i det mellemfolkelige arbejde.

Peter Manniche blev nomineret til Nobels fredspris

Eksterne henvisninger 
 

Skolefolk fra Danmark
Danskere i 1900-tallet
Autonomt præfektur (Kina)

Et autonomt præfektur (自治州 pinyin: zìzhìzhōu) er administrativ enhed på sekundær niveau (inddeling af en provins) i Folkerepublikken Kina. Et autonomt præfektur har enten en befolkning på 50 procent eller mere, der  tilhører en eller flere anerkendte  etniske  minoriteter, eller den har historisk været hjemstedet for sådanne minoriteter. Som regel har de autonome præfekturer i dag alligevel  en hankinesisk dominans. 

Under den kinesiske grundlov kan et autonomt præfektur ikke afvikles.

Se også
Liste over autonome præfekturer på engelsk Wikipedia
Folkerepublikken Kinas subnationale enheder
Cienfuegos (provins)

Provinsen Cienfuegos er en af Cubas provinser med  indbyggere. Den er lokaliseret i den nordvestlige del af Cuba. Hovedstaden hedder også Cienfuegos.

Administrativ opdeling 
Provinsen er opdelt i 8 kommuner.

Referencer

Eksterne henvisninger 

 
Cubas provinser
Emily Faithfull

Emily Faithfull (1835-1895) var en britisk kvindesagskvinde. Hun kæmpede for at sikre kvinder adgang til arbejdsmarkedet og formåede at oprette et sætteri i London, hvor personalet udelukkende bestod af kvinder.

Fra 1863 udgav hun månedsskriftet The Victoria Magazine og skrev i 1884 bogen Three Visits to America, indeholdende bidrag til den amerikanske kvindebevægelses historie.

Feminister fra Storbritannien
Faglitterære forfattere fra England
Journalister fra Storbritannien
Qinghai-søen

Qinghai-søen (kinesisk: 青海湖, pinyin: Qīnghǎi Hú, «den blå/grønne sø») er en af verdens største saltsøer. Den ligger i den kinesiske provins Qinghai, 3.195 moh., og dækker et areal på  5.694 km². Andre navne på søen er Koko-nor (mongolsk) og Tso-ngombo (tibetansk).

I 1960'erne havde 108 større eller mindre floder sit udløb i Qinghai-søen. Men i 2004 var 85 % af flodmundingerne udtørret, også mundingen til den største flod, Buh. Siden 1959 har vandstanden sænket sig. Derved er der opstået mindre isolerede  søer  som tidligere var del af Qinghai-søen.

Eksterne henvisninger 

Søer i Kina
Qinghai
Julius Friedlænder

Julius Friedlænder (29. januar 1810 i København – 18. september 1861 sammesteds) var en dansk genremaler.

Friedlænder var søn af jødiske forældre: mægler Marcus Friedlænder og Rebecca født Heymann.

Efter endt skolegang kom han på Kunstakademiet, vandt den mindre sølvmedalje 1828, den store 1829 og endnu samme år en pengepræmie for et maleri efter den levende model. Samtidig havde han malet i professor J.L. Lunds malerstue. En mislykket konkurs for den mindre guldmedalje (1831) og hans faders derpå følgende død bragte ham til at opgive historiemaleriet og holde sig til at male portrætter og livsbilleder, hvorved han lettere kunde ernære sig. Dog fik han undtagelsesvis lov til at udstille sit ikke antagne konkursarbejde: Jacobs Sønner bringe Josefs blodige Kjortel. De emner, han for øvrigt selv valgte, havde gerne et alvorligt præg som En hjemkommen Fisker bringer Efterretning om en Kammerats Forlis (1838) eller En Læge ved Sygesengen (1840, Den Kongelige Malerisamling), eller de søgte at vise den sørgelige vrangside af en tilsyneladende lykkelig tilværelse som En Linedansertrop kort før en Forestillings Begyndelse (1841, Den Kongelige Malerisamling) med det grædende barn, der skal tvinges til at danse.

Allerede 1837 søgte han, varmt understøttet af Akademiet, rejseunderstøttelse af Fonden ad usus publicos, men opnåede først 1842 en sådan af Akademiet selv. Fra Paris rejste han til Italien og var i Rom 1843-44. Hans billeder efter italienske studier afløstes under Treårskrigen af emner fra matros- og soldaterlivet, uden at han dog malede egentlige slagbilleder. Senere vendte han tilbage til sine første emner, men hans flittig og vel udførte billeder havde intet, der kunde drage den almindelige opmærksomhed til sig, og han døde temmelig upåagtet 18. september 1861 som ugift. Den Kongelige Malerisamling ejer otte af hans billeder, men intet er fremhængt. Blandt hans større arbejder kan fremhæves Flygtende Polakker (1843), malet i Paris.

 

Malere fra Danmark
Danskere i 1800-tallet
Personer fra København
Personer i Dansk Biografisk Leksikon
Jøder fra Danmark
Villa Clara (provins)

Provinsen Villa Clara er en af Cubas provinser med  indbyggere. Den er lokaliseret i den nordlige del af Cuba. Hovedstaden hedder
Santa Clara og af andre større byer kan nævnes: Sagua La Grande, Placetas, Camajuani, Remedios og Caibarién. I syd støder Villa Clara op til Escambraybjergene.

Administrativ opdeling 
Provinsen er opdelt i 13 kommuner.

Referencer

Eksterne henvisninger 

 
Cubas provinser
Sancti Spíritus (provins)

Sancti Spíritus er en af Cubas provinser med  indbyggere. Den er lokaliseret i den centrale del af Cuba. Hovedstaden hedder også Sancti Spiritus. En anden stor by er: Trinidad.

Administrativ opdeling 

Provinsen er opdelt i 8 kommuner.

Referencer

Eksterne henvisninger 

 
Cubas provinser
Carl Burrau

Carl Burrau (29. juli 1867 i Helsingør – 8. oktober 1944) var en dansk astronom og forsikringsmatematiker.
 
Burrau studerede matematik og astronomi i København, hvor han 1890 tog matematisk embedseksamen. 1893-99 var Burrau ansat som assistent ved observatoriet og beskæftigede sig med studiet af Trelegemeproblemet, fik 1894 Videnskabernes Selskabs Guldmedaille for dets prisopgave (Recherches numériques concernant des solutions périodiques d'un cas special de la problème des trois corps, I, II (1894). Ved siden heraf arbejdede Burrau med himmelfotografi og tog 1895 doktorgrad med afhandlingen: Undersøgelser over Instrumentkonstanter ved Københavns Universitets astronomiske Observatoriums Maaleapparat for fotografiske Plader (1895). Fra 1899 er Burrau matematisk direktør for forsikringsselskabet »Tryg« i København. Han var sekretær for den danske Aktuarforening fra dens Stiftelse i 1901 og er fra 1911 dens viceformand. 1906-12 docerede Burrau beregningsmatematik ved universitetet. Han er medarbejder for Norden i »Astronomischer Jahresbericht« siden 1899. Burrau har fortsat sine Studier af 3 Legemers Problemet og bl.a. publiceret: »Über einige in Aussicht genommene Berechnungen betreffend einen Specialfall des Dreikörper-Problems« (1906) og »Numerische Berechnung eines Specialfalles des
Dreikörper-Problems« (1913) (Publikation Nr 13 fra Københavns Observatorium (se Strömgren). Som Forsikringsmatematiker har han behandlet aktuelle Spørgsmaal i Fagtidsskrifter. Af andre Publikationer nævnes: »Tafeln der Funktionen Cosinus und Sinus« (1907).

Astronomer fra Danmark
Matematikere fra Danmark
Statistikere fra Danmark
Danskere i 1800-tallet
Danskere i 1900-tallet
Personer fra Helsingør
Forsikringsdirektører fra Danmark
Personer i Kraks Blå Bog (afdøde)
Bibi Andersson


Bibi Andersson (Berit Elisabet Andersson, født 11. november 1935 i Stockholm, død 14. april 2019) var en svensk skuespiller.

Bibi Andersson har været gift med instruktøren Kjell Grede og derefter folkparti-lederen Per Ahlmark. Hun var søster til balletdanserinden Gerd Andersson.

Hun gik på Terserus' teaterskole, derefter 1954-1956 Dramatens elevskole. Hun var 1956-1959 ansat ved Malmö stadsteater, 1959-1962 ved Dramaten, 1962 ved Uppsala stadsteater og siden 1963 ved Dramaten. I årene 1981-1983 var hun ansat ved Sveriges Television.

Hun har medvirket i mere end 90 film og tv-produktioner, og hun medvirkede ofte i Ingmar Bergmans film. Hun tog i 1982 initiativ til oprettelsen af foreningen Artister för fred.

Andersson boede mod slutningen af sit liv i Provence i Frankrig og på Djurgården i Stockholm.

Film og tv-programmer (i udvalg) 
 1955 – Sommernattens smil
 1957 – Det syvende segl
 1957 – Ved vejs ende
 1958 – Ansigtet
 1958 – Livets under
 1960 – Djævelens øje
 1964 – Syv glade enker
 1966 – Persona
 1969 – Tænk på et tal
 1973 – Scener fra et ægteskab
 1973 – Afskedens time
 1981 – Antigone (tv-skuespil)
 1987 – Babettes gæstebud
 2007 – Arn: Tempelridderen 2008 – Arn: Riget ved vejens ende Referencer 
 

 Kilder 
 Vem är det 1997''

Eksterne henvisninger 

 
 

Skuespillere fra Sverige
Personer fra Stockholm
Fluesmækker

En fluesmækker er et redskab, der benyttes til at dræbe fluer og andre insekter. 

Traditionelt ser fluesmækkere ud som mindre badminton- eller tennisketsjere med et lille, fladt netmønster.

Udtrykket "fluesmækker" bruges også om de første Dankortmaskiner.

Se også

Redskaber
Ciego de Ávila (provins)

Ciego de Ávila Provinsen er en af Cubas provinser med  indbyggere. Den er lokaliseret i den centrale del af Cuba. Hovedstaden hedder også Ciego de Ávila. En anden stor by er: Morón.

Administrativ opdeling 

Provinsen er opdelt i 10 kommuner:

Referencer

Eksterne henvisninger 

 
Cubas provinser
Torvald Køhl

Torvald Heinrich Johan Køhl (født 7. oktober 1852 i København, død 19. marts 1931 i Odder) var en dansk amatørastronom og skolemand.

Køhl var 1893-1903 forstander for den kommunale realskole i Odder, hvor han byggede sig et privat observatorium. Foruden enkelte skolebøger som Grundtræk af den fysiske Geografi (1885) har Køhl skrevet talrige astronomiske opsatser i tidsskrifter og dagspressen og udgivet blandt andet Lærebog i Astronomien (1896), Astronomien i Billeder og Tekst (1898). I 1927 blev han Ridder af Dannebrog.

Som praktisk astronom har Køhl hovedsagelig beskæftiget sig med stjerneskud og foranderlige stjerner. Resultaterne er meddelt i fagtidsskrifter. I det danske Videnskabernes Selskabs forhandlinger 1905-1913 har han offentliggjort afhandling Ildkugler og Stjerneskud over Danmark og nærmeste Omland 1875-1912. Køhl holdt under mange år hver vinter en række populær-astronomiske foredrag i alle egne af Danmark.

Kilder

Eksterne henvisninger 
 
 Torvald Køhl på Dansk Forfatterleksikon

Astronomer fra Danmark
Skolefolk fra Danmark
Videnskabsformidlere fra Danmark
Faglitterære forfattere fra Danmark
Dansksprogede forfattere fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Personer i Dansk Biografisk Leksikon
Skolemand

En skolemand er en der teoretisk  beskæftiger sig med undervisnings- og skoleforhold. 

Udtrykket er gammeldags, i dag bruges andre betegnelser som pædagog, skoleleder eller bachelor i pædagogik - en der har en længere uddannelse end læreruddannelsen indenfor undervisningsområdet.

Kendte og betydende skolemænd 
N.F.S. Grundtvig og Christen Kold var dem der satte gang i udviklingen af undervisning i Danmark. Grundtvig var teoretikeren og skrev om skolen. Kold var den iscenesatte en pædagogik, som dog ikke i et og alt var Grundtvigs skoletanker. Man kan ikke uden videre sige, at Kold realiserede Grundtvigs tanker om folkelig skole, men Kold regnes for grundlæggeren af den danske friskole og folkehøjskolen.

Eksterne henvisninger 
 Skolemand — ODS

Eksterne henvisninger 
 

Undervisere
Skolefolk
Hans Friis (maler)

Hans Gabriel Friis (7. september 1839 på Skovgaard ved Hobro – 20. juli 1892 på Skovly, Orenæs på Falster) var en dansk landskabsmaler.

Hans Friis er søn af landmand Frederik Friis (1796-1882) til Skovgaard ved Hobro og Christiane Frederikke født Lautrup (1806 – 1879). Han kom i malerlære i København 1856 og blev svend 1860, medens han samtidig besøgte Kunstakademiet. Da han på grund af svagt helbred ikke kunne tåle håndværket og havde udpræget lyst til at blive kunstner, søgte han erhverv som fotograf og senere som dekorationsmaler, samtidig med at han uddannede sig til kunstner hos F.C. Lund og A. Kittendorff (sikkert Adolph Kittendorff), og da landskabsmaleriet især tiltrak ham, studerede han flittig efter naturen og påvirkedes en del af P.C. Skovgaard, særlig medens han i 1866 boede en vinter i dennes hus. Han begyndte at udstille 1863, først især billeder fra Jyllands Heder, senere sjællandske skovegne og i en hel årrække motiver fra Falster, hvor han selv, for at leve i naturens omgivelser, havde købt sig en ejendom. Siden den tid har han malet adskillige billeder fra vintertiden og efteråret, men han synes dog med forkærlighed at være forårets og den friske forsommers maler. Den Kongelige Malerisamling ejer et billede fra Jyllands Heder fra hans ungdomstid, et vinterbillede og et forårsbillede. Et større billede af megen virkning var Efteraarsmorgen ved Solopgang (1871). Friis blev i 1879 gift med Augusta Hildeborg Schack (født 1853), datter af pastor Tage Schack i Herstedøster og Hildeborg født Bruun.

Eksterne henvisninger 
 

Malere fra Danmark
Landskabsmalere
Danskere i 1800-tallet
Personer i Dansk Biografisk Leksikon
Dekorationsmalere
Mogensen og Kristiansen

Mogensen og Kristiansen (2008-2013) og Tirsdagsanalysen (2008-2013 og 2014-) er politiske magasiner på TV 2 News med de to tidligere spindoktorer Michael Kristiansen og Peter Mogensen. 

Mogensen og Kristiansen blev i årene 2008-2013 sendt hver weekend og havde to tidligere spindoktorer som værter. Michael Kristiansen, der er tidligere rådgiver for statsminister Anders Fogh Rasmussen og Peter Mogensen, tidligere rådgiver for statsminister Poul Nyrup Rasmussen som værter på magasinet, der er en blanding af analyse og kritiske interviews med indbudte gæster.

Tirsdagsanalysen opstod som et spin-off, og sendes hver tirsdag, stadig med Mogensen og Kristiansen, der analyserer aktuelle begivenheder i dansk politik. Nu blot med en vært/interviewer i programmet.

Somme tider deltager andre gæstedeltagere, som erstatning for enten Mogensen eller Kristiansen eller begge. 
Bl.a. har den tidligere formand for Konservative, Hans Engell, flere gange deltaget i programmerne.

Referencer

Eksterne henvisninger 
 

Tv-programmer fra TV 2 Danmark
Nyheds- og aktualitetsprogrammer fra Danmark
Danske tv-serier fra 2010'erne
Camagüey (provins)

Provinsen Camagüey  er en af Cubas provinser med  indbyggere. Den er lokaliseret i den centrale del af Cuba. Hovedstaden hedder også
Camagüey og af andre større byer kan nævnes: Florida og Nuevitas.

Administrativ opdeling 
Provinsen er opdelt i 13 kommuner:

Referencer

Eksterne henvisninger 

Cubas provinser
Las Tunas (provins)

Provinsen Las Tunas er en af Cubas provinser med  indbyggere. Den er lokaliseret i den nordvestlige del af Cuba. Hovedstaden hedder
Victoria de Las Tunas og af andre større byer kan nævnes: Puerto Padre og Amancio.

Administrativ opdeling 
Provinsen er opdelt i 8 kommuner:

Referencer

Eksterne henvisninger 

 
Cubas provinser
Haixi

Haixi (Kinesisk skrift: 海西; pinyin: Hǎixī; Wade-Giles: Hǎi-hsī; tibetansk: མཚོ་ནུབ; Wylie: Mtsho-nub) er et autonomt præfektur for mongoler og tibetanere i provinsen Qinghai i den vestlige del af Folkerepublikken Kina.

Det har et areal på  km² , og en befolkning på omkring  mennesker i 2007.

Administrative enheder 
Det autonome præfektur Haixi har jurisdiktion over 2 byamter (市 shì), 3 amter (县 xiàn) og 3 administrative komiteer (行政委员会 xíngzhèng wěiyuánhuì), som bare er funktionelle enheder, ikke formelle.

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
 Tsering Shakya: The Dragon in the Land of Snows. A History of Modern Tibet Since 1947, London 1999,

Eksterne henvisninger 

 Haixis hjemmesider 
 Haixi Mengguzu Zangzu Zizhizhou

Autonome præfekturer i Qinghai
Granma (provins)

Provinsen Granma er en af Cubas provinser. Den er lokaliseret i den sydlige del af Cuba. Hovedstaden hedder
Bayamo og af andre større byer kan nævnes: Manzanillo og Pilón.

Historie 
Provinsen har navn efter båden Granma, som Fidel Castro, Che Guevara og 82 andre guerillaer i 1956, brugte til at rejse fra Mexico til Cuba og indlede den cubanske revolution.

Administrativ opdeling 
Provinsen er opdelt i 13 kommuner:

Referencer

Eksterne henvisninger 

 
Cubas provinser
Andersson

Andersson er et svensk efternavn, der betyder "Anders' søn" og dermed svarer til det danske Andersen.

Personer med efternavnet Andersson 
 Benny Andersson – svensk musiker (født 1946)
 Bibi Andersson – svensk skuespillerinde (1935–2019)
 Dan Andersson – svensk forfatter (1888-1920)
 Frans Andersson – dansk sanger og skuespiller (1911-1988)
 Jan Andersson – svensk politiker (født 1947)
 Johan Gunnar Andersson – svensk arkæolog (1874-1960)
 Kennet Andersson – svensk fodboldspiller (født 1967)
 Kim Andersson – svensk håndboldspiller (født 1982)
 Laila Andersson – dansk skuespillerinde (født 1938)
 Magnus Andersson – svensk håndboldspiller og -træner (født 1966)
 Nicke Andersson – svensk musiker (født 1972)
 Ola Andersson – svensk-dansk skibsmodelbygger (1866-1944)
 Patrik Andersson – svensk fodboldspiller (født 1971)
 Peter Andersson – svensk skuespiller (født 1953)
 Poul Erik Andersson – dansk atlet og journalist (født 1940)
 Rikke Louise Andersson – dansk skuespillerinde (født 1972)
 Roy Andersson – svensk filminstruktør (født 1943)
 Stig L. Andersson – dansk landskabsarkitekt (født 1957)
 Sven-Ingvar Andersson – svensk landskabsarkitekt (1927-2007)
 Vittus Andersson – svensk bonde (død 1688)

Se også 
 Andersson (månekrater)
 Anderson

Efternavne
Herman Lengerken Kløcker

Herman Lengerken (de) Kløcker (18. juni 1706 – 4. december 1765) var en dansk godsejer og viceborgmester i København.

Han var søn af Abraham Kløcker. Efter i 2 år at have uddannet sig til handelen i Tyskland, Holland, England og Frankrig kom han hjem 1728. 1730 tog han borgerskab i København som grosserer; 1734 blev han rådmand, 1740 justitsråd, samme år bankkommissær og kurator ved Waisenhuset, 1741 assessor i Højesteret, 1749 etatsråd, 1750 viceborgmester i København, 1761 direktør ved Fattigvæsenet, 1762 kommitteret i Missionskollegiet. 1741 købte han Gjeddesdal, som han oprettede til et stamhus, der dog afhændedes af hans enke. 1757 blev han og hans broderbørn af den tyske kejser anerkendt som tilhørende den adelige tyske familie Klöcker, som de næppe engang tilhørte på spindesiden, og 1760 blev de naturaliserede som dansk adel. Han døde 4. december 1765.

Han blev 28. maj 1732 gift med Mette Christine Wrisberg (f 10. januar 1757), af hvilket ægteskab en datter blev gift med Henrik Stampe, og 17. marts 1762 med Caroline Hoppe, datter af admiral Frederik Hoppe.

Kilder 
 O. Nielsen, "Kløcker, Herman Lengerken", i: C.F. Bricka (red.), Dansk Biografisk Lexikon, København: Gyldendal 1887-1905.
 Moe, Tidsskrift for den norske Personalhistorie, I, 86 f.
 Adresseavisen 1765, nr. 138 og 141.

Godsejere fra Danmark
Rådmænd i København
Borgmestre i København
Danskere i 1700-tallet
Herman Lengerken
Højesteretsdommere fra Danmark
Grosserere fra Danmark
Personer i Dansk Biografisk Leksikon
Etatsråder fra Danmark